**СПРАВКА**

**ЗА ПОСТЪПИЛИ МНЕНИЯ, СТАНОВИЩА И ПРЕДЛОЖЕНИЯ**

Във връзка с предложение за приемане на Проект за Правилник за устройството и дейността на Общинско предприятие „Общински приют за кучета“ към Община Видин.

Съгласно чл.26, ал.1 от Закона за нормативните актове (ЗНА) изработването на проект на нормативен акт се извършва при зачитане на принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност. Законът изисква преди внасянето на проект на нормативен акт за издаване или приемане от компетентния орган съставителят на проекта да го публикува на интернет страницата на съответната институция заедно с мотиви (доклад), като на гражданите и юридическите лица се предоставя възможност да участват в процеса на изработване на нормативния акт, посредством обществени консултации под формата на становища, предложения и възражения по проекта.

В изпълнение на законовите разпоредби на чл.26, ал.2 от Закона за нормативните актове на 14.04.2025 год., на интернет страницата на Община Видин е публикуван проект за изменение и допълнение на Правилника за организацията и дейността на Общинско предприятие „Общински приют за кучета“ към Община Видин

На основание чл.26, ал.4 от Закона за нормативните актове на заинтересованите лица е предоставен 30-дневен срок, считано от 14.04.2025 год., в който имат възможност да направят своите предложения и становища по проекта за изменение и допълнение на Правилник за организацията и дейността на Общинско предприятие „Общински приют за кучета“ към Община Видин.

Становищата, предложенията и възраженията трябва да са свързани с проекта на нормативния акт, предмет на обществените консултации, като те следва да бъдат аргументирани.

По време на общественото обсъждане не бяха направени предложения от заинтересовани граждани, но в законовия срок, в деловодството на Община Видин има заведено предложение, постъпило чрез електронната поща на Общината. Предложението е относно следните изменения и допълнение:

* В точка 7.3. от правилника да се добави „с висше образование”
* В точка 9 от правилника да се добави: „При първичен преглед, с цел недопускане на заразата да се извършват тестове за парвовироза и гана; „Майки с малки се настаняват самостоятелно“
* В точка 10, „Kучета до 1 година” от правилника да се добави: „Осигуряват постоянно наличие на чиста вода“
* Да се добави как се процедира с животните при почистване на клетките.
* Да се изготви и добави Ценоразпис, който да е задължително приложение към правилника
* В глава „В ПРИЮТА НЕ СЕ ДОПУСКА“ да се добави: „Родител или придружител поема лична отговорност за сигурността и здравето на лица под 18г. при контакт с животните“
* Да се изготви официален сайт на ОП с отразяване на  - Програма за осиновяване, Доброволческа дейност, Учебна и образователна програма.
* В правилника да се добави ред за дарения - При получаване на дарение /материали, храна, консумативи/ се изготвя двустранен протокол, който се подписва от дарителя и управителя. Финансови дарения по сметка на общината или на ОП, ако има такава, с изрично посочване, че дарението е за приюта. На видно място в приюта, или на друго подходящо място, се поставя кутия за дарения, която се запечатва от комисията, назначена от кмета. Кутията се отваря през определен период от комисията, съставя се протокол на наличието и сумата се превежда по сметката. Събраната сума се обявява на сайта на приюта.

Настоящата промяна на Правилник за устройството и дейността на Общинско предприятие „Общински приют за кучета“ към Община Видин цели подобряване ефективността на работа и по качествено извършване на основните дейности на ОП „Общински приют за кучета“, както и обхващане в по-голяма степен на всички нормативно предвидени задължения на Общинското предприятие, респективно на Община Видин, но също и разумно разходване на средствата от бюджета.

Предвид горното Община Видин приема част от предложение за нецелесъобразни, а именно „При първичен преглед, с цел недопускане на заразата да се извършват тестове за парвовироза и гана“. Диагностичните бързи тестовете за парвовироза и гана често дават фалшиво отрицателен резултат, съответно не са надеждни и предвид високите цени на тези медицински консуматив, противоречат на целите ни за разумно разходване на средствата. На второ място приема за нецелесъобразни неаргументирани и следните предложения:

* Как се процедира с животните при почистване на клетките;
* Изготвянето на официален сайт на ОП с отразяване на  - Програма за осиновяване, Доброволческа дейност, Учебна и образователна програма,

Поради факта, че са регламентирани пълно, точно и ясно в други нормативни актове(Закона за ветеринарномедицинската дейност, Закона за защита на животните, Наредба № 41/10.12.2008 год.), с което отпада необходимостта от включването им в Правилник за устройството и дейността на Общинско предприятие „Общински приют за кучета“ към Община Видин.

Липсва и по-подробна информация и аргументация относно предложението за „Ценоразпис“, предвид което същото не се приема.

Приема и като нецелесъобразно поставянето на кутия за дарения, тъй като смята, че на този етап се цели по-голяма прозрачност при получаването на финансови средства, а и именно по сметка на общинското предприятие.

Всички останали предложение са приети и включени в Проекта заа изменение и допълнение на Правилника за устройството и дейността на Общинско предприятие „Общински приют за кучета“ към Община Видин

Настоящата справка е изготвена на основание чл.26, ал.5 от Закона за нормативните актове и във връзка с чл.77 от АПК.

ИРЕНА ВЛАДИМИРОВА

*Директор на ОП „Общински приют за кучета“*